**Työllistämisen kuntalisä yrityksille ja yhdistyksille**

Lapinlahden kunta tukee yrityksiä, yhdistyksiä, säätiöitä ja järjestöjä pitkään työttömänä olleiden henkilöiden työllistämisessä maksamalla työllistämiseen kohdennettua kuntalisää. Kuntalisää voidaan maksaa lapinlahtelaisten henkilöiden työllistämiseen työn järjestämisestä aiheutuviin kustannuksiin.

Kuntalisä on enintään 500 euroa kuukaudessa/palkattava henkilö.

* Kuntalisän myöntämisen edellytykset:
* Palkattava henkilö on saanut Kelalta työmarkkinatukea työttömyyden perusteella vähintään 200 päivää. Palkattavan henkilön oikeus työmarkkinatukeen tarkistetaan ennen tuen myöntämistä työllisyyspalvelujen toimesta.
* Palkattavalle henkilölle maksetaan ko. alan työehtosopimuksen mukainen palkka. Työntekijän työaika on oltava vähintään 30 tuntia/viikko (6 tuntia/ päivä) ja työntekijä palkataan työssäoloehdon täyttymisen ajaksi.
* Lyhempiin työsuhteisiin voidaan myöntää kuntalisä harkintaa käyttäen, jolloin huomioidaan ensisijaisesti työllistettävän henkilön kokonaistilanne.
* Työllistämisen kuntalisä on tarkoitettu käytettäväksi työn järjestämisestä aiheutuviin kustannuksiin, joita voivat olla esimerkiksi työn ohjauksesta, työvälineistä tai työntekijän lisäkoulutuksesta aiheutuvat kulut.
* Kuntalisä ei kohdistu palkkauskustannuksiin, joten se ei edellytä tai poissulje muiden tukien (esimerkiksi palkkatuki) hakemista tai saamista.
* Mikäli yritys on saanut de minimis-tukia yhteensä 200 000 euroa kuluvan ja kahden edellisen verovuoden aikana, kuntalisää ei voida myöntää.
* Kuntalisää voidaan maksaa saman työntekijän palkkaamiseen enintään kahdentoista (12) kuukauden ajan.
* Kuntalisä on harkinnanvarainen tuki ja sen myöntäminen perustuu vuosittain talousarviossa käytettävissä oleviin määrärahoihin.
* Hakemus kuntalisästä on toimitettava viimeistään kahden (2) kuukauden kuluessa työsuhteen alkamisesta. Hakemukseen on liitettävä kopio työsopimuksesta.
* Tuki maksetaan työnantajalle jälkikäteen. Työnantajan tulee tehdä tilityshakemus kunnan nettisivujen kautta sekä lähettää erillinen lasku verkkolaskuna tai paperisena (laskutusohjeet Lapinlahden nettisivuilla). Tilityshakemuksen jättöväli sovitaan työnantajan kanssa. Tilityshakemus on toimitettava kuitenkin viimeistään kahden (2) kuukauden kuluessa työsuhteen päättymisestä. Työntekijän palkkatodistus tilitettävältä jaksolta liitetään tilityshakemukseen.

Työllisyyskoordinaattori

Heidi Rytkönen

040 488 3038

heidi.rytkonen@lapinlahti.fi